ᱞᱳᱦᱟᱯᱩᱨ

ᱞᱳᱦᱟᱯᱩᱨ ᱵᱷᱟᱨᱚᱛ ᱨᱮᱭᱟᱜ ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱨᱮᱭᱟᱜ ᱵᱤᱨᱵᱷᱩᱢ ᱦᱚᱱᱚᱛ ᱨᱮᱭᱟᱜ ᱨᱟᱢᱯᱩᱨᱦᱟᱴ ᱪᱟᱸᱜᱟ ᱠᱷᱚᱸᱰ ᱨᱮ ᱱᱚᱞᱦᱟᱴᱤ ᱒ ᱵᱚᱱᱚᱛ ᱥᱤᱰᱤ ᱵᱚᱞᱚᱠ ᱨᱮ ᱢᱮᱱᱟᱜ ᱢᱤᱫᱴᱟᱝ ᱟᱛᱳ ᱾

 ᱦᱚᱲ ᱞᱮᱠᱷᱟ 

᱒᱐᱑᱑ ᱥᱤᱧᱚᱛ ᱨᱮᱭᱟᱜ ᱦᱚᱲ ᱞᱮᱠᱷᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱞᱳᱦᱟᱯᱩᱨ ᱨᱮᱭᱟᱜ ᱜᱩᱴ ᱦᱚᱲ ᱞᱮᱠᱷᱟ ᱔,᱑᱓᱓ ᱦᱚᱲ , ᱡᱟᱦᱟᱸ ᱢᱩᱫᱽᱨᱮ ᱒,᱑᱕᱒ (᱕᱒%) ᱦᱚᱲ ᱠᱚᱲᱟ ᱟᱨ ᱑,᱙᱘᱑ (᱔᱘%) ᱦᱚᱲ ᱛᱤᱨᱞᱟᱹ ᱾ ᱖ ᱥᱮᱨᱢᱟ ᱞᱟᱛᱟᱨ ᱦᱚᱲ ᱞᱮᱠᱷᱟ ᱛᱟᱦᱮᱸ ᱠᱟᱱᱟ ᱕᱖᱘ ᱦᱚᱲ ᱾ ᱞᱳᱦᱟᱯᱩᱨ ᱨᱮ ᱜᱩᱴ ᱥᱮᱪᱮᱫᱟᱱ ᱠᱚ ᱨᱮᱭᱟᱜ ᱮᱞ ᱛᱟᱦᱮᱸ ᱠᱟᱱᱟ ᱒,᱒᱖᱒ (᱖ ᱥᱮᱨᱢᱟ ᱠᱷᱚᱱ ᱰᱷᱮᱨ ᱦᱚᱲ ᱞᱮᱠᱷᱟ ᱨᱮᱭᱟᱜ ᱗᱔ᱹ᱖᱗%) ᱾

 ᱱᱟᱜᱟᱢ 

 ᱵᱷᱚᱫᱨᱚᱯᱩᱨ 
ᱵᱷᱚᱫᱽᱨᱚᱯᱩᱨ ᱫᱚ ᱢᱤᱫᱴᱟᱝ ᱟᱛᱳ ᱡᱟᱦᱟᱸ ᱨᱮ ᱟᱛᱳ ᱯᱟᱧᱪᱟᱭᱮᱛ ᱢᱮᱱᱟᱜᱼᱟ᱾ ᱞᱳᱦᱟᱯᱩᱨ ᱨᱮᱞ ᱥᱴᱮᱥᱚᱱ ᱠᱷᱚᱱ ᱯᱨᱟᱭ ᱔-᱕ ᱢᱟᱭᱤᱞ ᱥᱟᱺᱜᱤᱧ ᱨᱮ ᱢᱮᱱᱟᱜ ᱢᱚᱦᱟᱨᱟᱡᱟ ᱱᱟᱚᱱᱫᱚ ᱠᱩᱢᱟᱨ ᱥᱟᱶ ᱱᱚᱶᱟ ᱨᱮᱭᱟᱜ ᱥᱟᱹᱜᱟᱹᱭ ᱢᱮᱱᱟᱜᱼᱟ᱾ ᱟᱢᱫᱟᱡᱽ ᱑᱗᱐᱕ ᱥᱮᱨᱢᱟ ᱨᱮ ᱵᱷᱚᱫᱽᱨᱚᱯᱩᱨ ᱨᱮ ᱢᱚᱦᱟᱨᱟᱡᱟ ᱱᱚᱱᱫᱚ ᱠᱩᱢᱟᱨ ᱡᱟᱱᱟᱢ ᱞᱮᱱᱟᱭ ᱾ ᱨᱟᱡᱽ ᱵᱟᱲᱤ ᱨᱮᱭᱟᱜ ᱪᱤᱱᱦᱟᱹ ᱠᱚ ᱱᱤᱛ ᱦᱚᱸ ᱧᱮᱞ ᱧᱟᱢᱚᱜᱼᱟ ᱾ ᱵᱷᱚᱫᱽᱨᱚᱯᱩᱨ ᱫᱚ ᱦᱩᱭᱩᱜ ᱠᱟᱱᱟ ᱞᱳᱦᱟᱯᱩᱨ ᱵᱚᱱᱚᱛ ᱨᱮ ᱢᱮᱱᱟᱜ ᱢᱤᱫᱴᱟᱝ ᱞᱟᱠᱪᱟᱨ ᱟᱨ ᱥᱮᱪᱮᱫ ᱞᱮᱠᱟᱛᱮ ᱱᱟᱯᱟᱭ ᱠᱤᱥᱟᱹᱬ ᱟᱛᱳ᱾ ᱵᱷᱚᱫᱽᱨᱚᱯᱩᱨ ᱫᱚ ᱫᱤᱵᱤ ᱯᱩᱡᱟᱹ ᱞᱟᱹᱜᱤᱫ ᱦᱚᱸ ᱟᱹᱰᱤ ᱧᱩᱛᱩᱢᱟᱱᱟ ᱾ ᱔᱐᱐ ᱥᱮᱨᱢᱟ ᱞᱟᱦᱟ ᱮᱛᱚᱦᱚᱵ ᱟᱠᱟᱱ ᱵᱮᱱᱟᱨᱡᱤ ᱴᱷᱟᱠᱩᱨ ᱜᱟᱰᱤ ᱫᱤᱵᱤ ᱯᱩᱡᱟᱹ ᱫᱚ ᱦᱩᱭᱩᱜ ᱠᱟᱱᱟ ᱵᱷᱟᱫᱽᱫᱨᱟᱯᱩᱨ ᱟᱛᱳ ᱨᱮᱭᱟᱜ ᱥᱚᱨᱮᱥ ᱢᱟᱨᱟᱝ ᱟᱨ ᱱᱟᱯᱟᱭ ᱯᱩᱡᱟᱹ ᱾ ᱟᱨ ᱱᱚᱶᱟ ᱫᱚ ᱟᱡ ᱛᱮᱜᱮ ᱢᱤᱫᱴᱟᱝ ᱢᱚᱦᱤᱢᱟ ᱠᱟᱱᱟ᱾ ᱵᱨᱟᱦᱢᱚᱱᱤ ᱜᱟᱰᱟ ᱫᱷᱟᱨᱮ ᱨᱮ ᱚᱠᱟᱞᱤᱯᱩᱨ ᱨᱮ ᱢᱚᱦᱟ ᱱᱚᱱᱫᱚ ᱠᱩᱢᱟᱨ ᱫᱟᱨᱟᱭ ᱛᱮ ᱵᱮᱱᱟᱣ ᱟᱭᱳ ᱜᱩᱦᱤᱭᱟ ᱠᱟᱹᱞᱤᱭᱟᱜ ᱧᱩᱛᱩᱢ ᱛᱮ ᱢᱤᱫᱴᱟᱝ ᱠᱟᱹᱞᱤ ᱢᱚᱱᱫᱤᱨ ᱢᱮᱱᱟᱜᱼᱟ ᱾Ghosh, Binoy, Paschim Banger Sanskriti, , part I, 1976 edition, pages 281-284, Prakash Bhaban, Kolkata

 ᱵᱟᱨᱟᱜᱨᱟᱢ 
ᱵᱟᱨᱟᱜᱨᱟᱢ ᱞᱳᱦᱟᱯᱩᱨ ᱨᱮᱞ ᱥᱴᱮᱥᱚᱱ ᱥᱮᱨ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱫᱚ ᱢᱤᱫᱴᱟᱝ ᱢᱩᱬᱩᱫ ᱢᱩᱥᱞᱟᱹ ᱟᱛᱳ ᱠᱟᱱᱟ᱾ ᱱᱚᱶᱟ ᱟᱛᱳ ᱨᱮ ᱟᱭᱢᱟ ᱯᱤᱨ‍ (ᱥᱩᱯᱷᱤ) ᱟᱨ ᱢᱩᱥᱞᱟᱹ ᱫᱷᱚᱨᱚᱢᱟᱱ ᱦᱚᱲ ᱠᱚᱣᱟᱜ ᱴᱷᱟᱶ (ᱜᱚᱡ ᱛᱟᱭᱚᱢ) ᱢᱮᱱᱟᱜᱼᱟ - ᱞᱳᱦᱟᱡᱟᱝ, ᱥᱩᱞᱛᱟᱱ ᱥᱟᱦᱚ, ᱱᱟᱝᱛᱟ ᱥᱟᱦ, ᱡᱟᱢᱟᱞ ᱥᱟᱦ, ᱢᱟᱠᱷᱫᱩᱢ ᱡᱮᱞᱟᱱᱤ, ᱢᱟᱠᱷᱰᱚᱢ ᱦᱤᱥᱮᱱᱤ, ᱥᱳᱭᱚᱫ ᱥᱟᱦ, ᱦᱳᱥᱮᱱ ᱟᱞᱤ, ᱢᱩᱦᱟᱨᱟᱢ ᱟᱞᱤ, ᱞᱮᱝ ᱥᱟᱦ, ᱫᱟᱨᱟᱵ ᱥᱟᱦ ᱟᱨ ᱮᱴᱟᱜ ᱠᱚ ᱾ ᱩᱱᱠᱩ ᱢᱩᱫᱨᱮ ᱟᱭᱢᱟ ᱜᱮ ᱥᱟᱢᱟᱝ-ᱛᱟᱞᱢᱟ ᱥᱮ ᱛᱟᱞᱟ ᱮᱥᱤᱭᱟ ᱨᱮᱭᱟᱜ ᱴᱚᱴᱷᱟ ᱠᱷᱚᱱ ᱠᱚ ᱦᱮᱡ ᱞᱮᱱᱟ , ᱢᱮᱱᱠᱷᱟᱱ ᱦᱚᱲ ᱞᱮᱠᱷᱟ ᱨᱮᱭᱟᱜ ᱢᱤᱫᱴᱟᱝ ᱢᱟᱨᱟᱝ ᱟᱹᱰᱤᱜᱟᱱ ᱠᱚ ᱛᱟᱦᱮᱸ ᱠᱟᱱᱟ ᱤᱥᱞᱟᱢ ᱫᱷᱚᱨᱚᱢ ᱨᱮ ᱟᱹᱨᱩ ᱟᱠᱟᱱ ᱴᱚᱴᱷᱟ ᱨᱮᱱ ᱾ ᱥᱮᱨᱢᱟ ᱛᱟᱭᱚᱢ ᱥᱮᱨᱢᱟ ᱴᱚᱴᱷᱟ ᱨᱮᱱ ᱦᱚᱲᱠᱚ ᱫᱚ ᱥᱩᱨᱼᱯᱩᱨᱩᱵ ᱠᱷᱚᱱ ᱟᱭᱢᱟ ᱫᱷᱤᱨᱤ ᱨᱮᱭᱟᱜ ᱢᱩᱨᱛᱤ ᱠᱚ ᱞᱟ ᱧᱟᱢ ᱟᱠᱟᱫᱟ᱾ ᱱᱚᱶᱟ ᱠᱚ ᱢᱩᱫᱽᱨᱮ ᱡᱟᱹᱥᱛᱤ ᱜᱟᱱ ᱜᱮ ᱯᱟᱞ ᱚᱠᱛᱚ ᱨᱮᱭᱟᱜ ᱢᱮᱱᱛᱮ ᱢᱚᱱᱮ ᱦᱩᱭᱩᱜᱼᱟ ᱾ ᱟᱭᱢᱟ ᱜᱟᱱ ᱦᱤᱱᱫᱩ ᱵᱚᱸᱜᱟ ᱠᱚᱣᱟᱜ ᱢᱩᱨᱛᱤ ᱢᱮᱱᱟᱜᱼᱟ , ᱢᱮᱱᱠᱷᱟᱱ ᱡᱟᱹᱥᱛᱤ ᱜᱟᱱ ᱜᱮ ᱵᱳᱫᱽᱫᱷᱚ ᱵᱚᱸᱜᱟ ᱠᱚ ᱠᱟᱱᱟ ᱠᱚ, ᱡᱟᱦᱟ ᱢᱩᱫᱨᱮ ᱟᱭᱢᱟ ᱜᱟᱱ ᱪᱤᱛᱟᱹᱨ ᱢᱮᱱᱟᱜᱼᱟ , ᱡᱟᱦᱟᱸ ᱨᱮ ᱵᱳᱫᱽᱫᱷᱚ ᱫᱚ ᱵᱚᱡᱽᱨᱟᱥᱚᱱ ᱨᱮᱭᱟᱜ ᱨᱩᱯ ᱨᱮ ᱩᱫᱩᱜ ᱥᱚᱫᱚᱨ ᱟᱠᱟᱱᱟᱭ᱾ ᱞᱟ ᱧᱟᱢ ᱨᱮᱭᱟᱜ ᱵᱮᱼᱵᱟᱹᱲᱤᱡ ᱦᱚᱨᱟ ᱨᱮ ᱟᱭᱢᱟ ᱢᱩᱨᱛᱤ ᱠᱚ ᱜᱷᱟᱹᱞ ᱟᱠᱟᱱᱟ᱾  ᱱᱚᱶᱟ ᱧᱟᱢ ᱟᱠᱟᱱ ᱠᱚᱫᱚ ᱱᱚᱣᱟ ᱢᱚᱱᱮᱭ ᱛᱮᱭᱟᱨ ᱞᱮᱫᱟ ᱡᱮ , ᱱᱚᱶᱟ ᱴᱚᱴᱷᱟ ᱫᱚ ᱢᱤᱫ ᱚᱠᱛᱮ ᱵᱳᱫᱽᱫᱷᱚ ᱠᱚᱣᱟᱜ ᱛᱟᱦᱮᱸ ᱠᱟᱱᱟ , ᱡᱟᱦᱟᱸᱭ ᱠᱚ ᱤᱥᱞᱟᱢ ᱫᱷᱚᱨᱚᱢ ᱠᱚ ᱦᱟᱛᱟᱣ ᱞᱮᱫᱟ ᱾Ghosh, Binoy, Paschim Banger Sanskriti, , part I, 1976 edition, pages 284-289, Prakash Bhaban, Kolkata

ᱵᱤᱱᱚᱭ ᱜᱳᱥ ᱟᱜ ᱢᱚᱛ ᱞᱮᱠᱟᱛᱮ , ᱵᱳᱫᱽᱫᱷᱚ ᱫᱷᱚᱨᱚᱢ ᱨᱮᱭᱟᱜ ᱢᱩᱲᱩᱫ ᱛᱟᱞᱢᱟ ᱠᱚ ᱛᱟᱦᱮᱸ ᱠᱟᱱᱟ ᱯᱩᱨᱵᱚ ᱟᱨ ᱩᱛᱛᱚᱨ ᱵᱟᱝᱞᱟ ᱨᱮ ᱟᱨ ᱵᱳᱫᱽᱫᱷᱚ ᱠᱚᱣᱟᱜ ᱟᱹᱰᱤ ᱜᱟᱱ ᱦᱤᱱᱫᱩ ᱵᱤᱨᱩᱫᱟᱱ ᱢᱚᱱ ᱚᱡᱮᱛᱮ ᱩᱱᱠᱩ ᱫᱚ ᱤᱥᱞᱟᱢ ᱫᱷᱚᱨᱚᱢ ᱨᱮ ᱩᱪᱟᱹᱲ ᱫᱚ ᱟᱹᱰᱤ ᱟᱞᱜᱟ ᱛᱟᱦᱮᱸ ᱠᱟᱱᱟ ᱾ ᱯᱚᱪᱷᱤᱢ ᱵᱟᱝᱞᱟ ᱨᱮ ᱱᱚᱶᱟ ᱞᱮᱠᱟᱱ ᱛᱟᱞᱢᱟ ᱠᱚ ᱟᱹᱰᱤ ᱠᱚᱢ ᱜᱮᱭᱟ᱾ ᱩᱱᱤ ᱫᱚ ᱨᱟᱢᱯᱩᱨᱦᱟᱴ ᱪᱟᱸᱜᱟ ᱠᱷᱚᱸᱰ ᱨᱮ ᱦᱤᱱᱫᱩ ᱟᱨ ᱥᱟᱸᱜᱮ ᱢᱟᱨᱟᱝ ᱢᱩᱥᱞᱟᱹ ᱦᱚᱲ ᱞᱮᱠᱷᱟ ᱢᱩᱫᱨᱮ ᱜᱟᱛᱮᱭᱟᱜ ᱡᱳᱨ ᱟᱱ ᱩᱭᱦᱟᱹᱨ ᱨᱮᱭᱟᱜ ᱠᱟᱛᱷᱟ ᱦᱚᱸ ᱚᱞ ᱫᱚᱦᱚ ᱟᱠᱟᱫᱟ ᱾Ghosh, Binoy, Paschim Banger Sanskriti, , part I, 1976 edition, pages 284-289, Prakash Bhaban, Kolkata

 ᱥᱟᱜᱟᱲᱚᱢ 

ᱞᱳᱦᱚᱯᱩᱨ ᱡᱟᱹᱛᱤᱭᱟᱹᱨᱤ ᱰᱟᱦᱟᱨ ᱑᱔ ᱨᱮ, ᱢᱳᱨᱜᱨᱟᱢ (ᱢᱩᱨᱥᱤᱫᱟᱵᱟᱫᱽ ᱦᱚᱱᱚᱛ) ᱠᱷᱚᱱ ᱠᱷᱚᱲᱚᱜᱽᱯᱩᱨ (ᱯᱚᱪᱷᱤᱢ ᱢᱮᱫᱤᱱᱤᱯᱩᱨ ᱦᱚᱱᱚᱛ) ᱟᱨ ᱯᱚᱱᱚᱛ ᱰᱟᱦᱟᱨ ᱗ ᱨᱮ ᱨᱟᱡᱽᱜᱨᱟᱢ (ᱵᱤᱨᱵᱷᱩᱢ ᱦᱚᱱᱚᱛ) ᱠᱷᱚᱱ ᱢᱮᱫᱤᱱᱤᱯᱩᱨ (ᱯᱚᱪᱷᱤᱢ ᱢᱮᱫᱤᱱᱤᱯᱩᱨ ᱦᱚᱱᱚᱛ ᱨᱮ) ᱦᱟᱹᱵᱤᱡ ᱪᱟᱞᱟᱣ ᱟᱠᱟᱱᱟ ᱾Google maps

ᱞᱳᱦᱟᱯᱩᱨ ᱨᱮᱞ ᱥᱴᱮᱥᱚᱱ ᱫᱚ ᱱᱟᱞᱦᱟᱴᱤᱼ ᱟᱡᱤᱢᱜᱚᱸᱡᱽ ᱪᱟᱸᱜᱟ ᱞᱟᱭᱤᱱ ᱨᱮ ᱞᱳᱦᱟᱯᱩᱨ ᱨᱮ ᱢᱮᱱᱟᱜᱼᱟ ᱾

 ᱯᱚᱥᱴ ᱚᱯᱷᱤᱥ 

ᱨᱟᱢᱯᱩᱨᱦᱟᱴ ᱢᱩᱲᱩᱫ ᱚᱯᱷᱤᱥ ᱨᱮᱭᱟᱜ ᱞᱟᱛᱟᱨ ᱨᱮ ᱞᱳᱦᱚᱯᱩᱨ ᱨᱮ ᱗᱓᱑᱒᱓᱗ ᱱᱚᱢᱵᱚᱨ ᱨᱮ ᱢᱤᱫᱴᱟᱝ ᱰᱮᱞᱤᱵᱷᱟᱨᱤ ᱡᱚᱜᱚ ᱯᱚᱥᱴ ᱚᱯᱷᱤᱥ ᱢᱮᱱᱟᱜᱼᱟ ᱾ ᱢᱤᱫ ᱜᱮ ᱯᱤᱱ ᱵᱮᱣᱦᱟᱨ ᱠᱟᱛᱮ ᱪᱟᱸᱜᱟ ᱠᱟᱹᱢᱤ ᱚᱲᱟᱜ ᱠᱚᱫᱚ ᱵᱚᱱᱫᱷᱠᱷᱳᱞᱟ ᱵᱟᱨᱟ, ᱵᱷᱟᱫᱽᱫᱨᱟᱯᱩᱨ, ᱜᱳᱯᱟᱞᱪᱚᱠ, ᱡᱮᱥᱛᱷᱟᱵᱷᱟᱱᱤᱯᱩᱨ, ᱠᱟᱱᱴᱚᱜᱳᱨᱤᱭᱟ, ᱠᱨᱤᱥᱱᱟᱯᱩᱨ, ᱱᱳᱣᱟᱯᱟᱨᱟ, ᱥᱮᱞᱤᱥᱟᱱᱫᱚ, ᱥᱤᱛᱟᱞᱯᱩᱨ ᱟᱨ ᱚᱡᱤᱨᱯᱩᱨ ᱨᱮ ᱢᱮᱱᱟᱜᱼᱟ ᱾

 ᱦᱚᱲᱢᱚ ᱥᱟᱶᱟᱨ 

ᱞᱳᱦᱟᱯᱩᱨ ᱨᱮᱭᱟᱜ ᱞᱳᱦᱟᱯᱩᱨ ᱵᱚᱱᱟᱛ ᱮᱛᱚᱦᱚᱵ ᱦᱚᱲᱢᱚ ᱥᱟᱶᱟᱨ ᱛᱟᱞᱢᱟ ᱨᱮ ᱑᱕ ᱜᱚᱴᱟᱝ ᱵᱮᱰ ᱢᱮᱱᱟᱜᱼᱟ ᱾

ᱵᱟᱨᱦᱮ ᱡᱚᱱᱚᱲ

ᱛᱷᱚᱠ: ᱟᱹᱛᱩ
ᱛᱷᱚᱠ: ᱥᱤᱧᱚᱛ ᱨᱮᱭᱟᱜ ᱟᱹᱛᱩ
ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱭᱟᱜ ᱟᱹᱛᱩ
ᱛᱷᱚᱠ: ᱵᱤᱨᱵᱷᱩᱢ ᱨᱮᱭᱟᱜ ᱟᱹᱛᱩ
ᱛᱷᱚᱠ: ᱨᱟᱢᱯᱩᱨᱦᱟᱴ ᱪᱟᱸᱜᱟ ᱠᱷᱚᱸᱰ ᱨᱮᱭᱟᱜ ᱟᱹᱛᱩ

ᱥᱟᱹᱠᱷᱭᱟᱹᱛ